1755

1755 గ్రెగోరియన్‌ కాలెండరు యొక్క మామూలు సంవత్సరము.

సంఘటనలు 

 మార్చి 12: న్యూజెర్సీ రాగి గని యజమాని ఆరెంట్ షూలేర్ ఒక మైన్ షాఫ్ట్ నుండి నీటిని బయటకు పంపుటకు న్యూకామెన్ ఇంజిన్‌ను వ్యవస్థాపించడంతో మొదటిసారిగా అమెరికన్ కాలనీలలో ఒక ఆవిరి యంత్రం ఉపయోగించబడింది. 
 ఏప్రిల్ 2: ఈస్ట్ ఇండియా కంపెనీకి చెందిన కమోడోర్ విలియం జేమ్స్ నేతృత్వంలోని నావికాదళం తులజీ ఆంగ్రే కోట సువర్నదుర్గ్‌ను మరాఠాల నుండి స్వాధీనం చేసుకుంది.
 ఏప్రిల్ 15: శామ్యూల్ జాన్సన్ ఒక డిక్షనరీ ఆఫ్ ది ఇంగ్లీష్ లాంగ్వేజ్ ప్రచురించాడు (అతను ఈ పనిని తొమ్మిదేళ్ల క్రితం, 1746 లో ప్రారంభించాడు). 
 జూన్ 5: స్కాటిష్ రసాయన శాస్త్రవేత్త జోసెఫ్ బ్లాక్, కార్బన్ డయాక్సైడ్ ను, మెగ్నీషియంనూ కనుగొన్నట్లు మెడికల్ సొసైటీ ఆఫ్ ఎడిన్బర్గ్కు ఒక కాగితంలో వివరించాడు. ఈ కాగితం 1756 లో ఎక్స్‌పెరిమెంట్స్ అపాన్ మెగ్నీషియా ఆల్బా, క్విక్‌లైమ్ అండ్ సం అదర్ ఆల్కలీన్ సబ్‌స్టన్సెస్ అనే పేరుతో ప్రచురించబడింది. 
 జూలై 17: గ్రేట్ బ్రిటన్ నుండి ఈస్ట్ ఇండియా కంపెనీ కోసం భారతదేశానికి తిగివెళ్తున్న ఓడల కాన్వాయ్‌లో ప్రధాన ఓడ డోడింగ్టన్,పోర్ట్ ఎలిజబెత్ వద్ద ధ్వంసమైంది. దాని 270 మంది ప్రయాణికులు, సిబ్బందిలో 247 మంది మరణించారు. రాబర్ట్ క్లైవ్ పంపిన £ 33,000 విలువైన బంగారు నాణేల ఇనప్పెట్టె కూడా పోయింది. 1998 లో, 1,400 నాణేలను అమ్మకానికి పెట్టారు. 2002 లో ఒక భాగాన్ని దక్షిణాఫ్రికా ప్రభుత్వానికి ఇచ్చారు. 
 నవంబర్ 1: 8.5 తీవ్రతతో వచ్చిన లిస్బన్ భూకంపం కారణంగా 40,000 మందికి పైగా మరణించారు. ఈ ప్రకంపన పోర్చుగల్ అట్లాంటిక్ తీరంలో స్థానిక సమయం ఉదయం 9:40 గంటలకు వచ్చింది. పోర్చుగల్, స్పెయిన్, మొరాకో తీరాలను తాకిన సునామికి కారణమైంది.

జననాలు 

 ఏప్రిల్ 10: శామ్యూల్ హనీమాన్, జర్మన్ హోమియోపతి వ్యవస్థాపకుడు (మ .1843)
 ఏప్రిల్ 11 – జేమ్స్ పార్కిన్సన్, ఇంగ్లీష్ సర్జన్, అపోథెకరీ, జియాలజిస్ట్, పాలియోంటాలజిస్ట్, రాజకీయ కార్యకర్త (మ .1824 )
 సెప్టెంబరు 25: రేమండ్, హైదరాబాదులోని గన్‌ఫౌండ్రీ స్థాపకుడు. (మ. 1798)
 నవంబర్ 2 – మేరీ-ఆంటోనిట్టే, ఫ్రాన్స్ రాణి (మ .1793 ) 
 నికోలస్ జాక్ కాంటె, ఫ్రెంచి చిత్రకారుడు, పెన్సిల్ ను కనిపెట్టాడు. (మ. 1805)

మరణాలు

పురస్కారాలు

మూలాలు